Κωνσταντίνος της Ολλανδίας

Ο Πρίγκιπας Κωνσταντίνος της Ολλανδίας (Ολλανδικά: Prins Constantijn van Nederland, γενν. 11 Οκτωβρίου 1969) είναι το τρίτο παιδί και γιος της πρώην βασίλισσας Βεατρίκης. Είναι τέταρτος στη σειρά διαδοχής του Ολλανδικού θρόνου.Current line of succession  – Official website of the Dutch Royal House

Βιογραφία
Γεννήθηκε στις 11 Οκτωβρίου 1969 στο Πανεπιστημιακό Ιατρικό Κέντρο Ουτρέχτης στην Ουτρέχτη. Είναι το τρίτο παιδί και γιος της Βεατρίκης, Διαδόχου Πριγκίπισσας της Ολλανδίας και του διπλωμάτη Κλάους φον Άμσμπεργκ.

Στη βάπτισή του ανάδοχοι ήταν ο (τότε) βασιλιάς Κωνσταντίνος Β΄ της Ελλάδας, ο Πρίγκιπας Άσγουίν του Λίππε-Μπίστερφελντ, ο Άξελ Φράιχερ φον ντεμ Μπούσε-Στρέιτχορστ, ο Μαξ Κόνσταμ και η Κορίνα ντε Μποφόρ-Σίκινια.

Ο πρίγκιπας σπούδασε νομική στο Πανεπιστήμιο του Λείντεν και στη συνέχεια εργάστηκε στις Βρυξέλλες, στο τμήμα της (Ολλανδικής) Επιτροπής Ευρωπαϊκών Εξωτερικών Σχέσεων. Αργότερα προσλήφθηκε από την ΕΕ και στη συνέχεια να εργάστηκε εκεί σε διάφορες θέσεις, μέχρι το τέλος του 1999.

Τον Δεκέμβριο του 2000 του απονεμήθηκε τον βραβείο Master of Business Administration στο INSEAD στο Φοντενεμπλό της Γαλλίας. Έπειτα εργάστηκε στη Διεθνή Οικονομική Εταιρεία του ομίλου της Παγκόσμιας Τράπεζας στην Ουάσινγκτον. Από το 2003 εργάζεται στην RAND Corporation Europe στις Βρυξέλλες. Επιπλέον, έχει θέση μερικής απασχόλησης στο ολλανδικό Υπουργείο Εξωτερικών στη Χάγη.

Ο πρίγκιπας εμφανίζεται σπάνια σε δημόσιες εκδηλώσεις με την ιδιότητά του ως μέλος του Ολλανδικού Βασιλικού Οίκου. Είναι επίσης δεινός αθλητής και απολαμβάνει το ποδόσφαιρο, το τένις, το γκολφ και το σκι. Τα άλλα χόμπι του περιλαμβάνουν το σχέδιο, το μαγείρεμα και την ανάγνωση.

Με την παραίτηση της Βασίλισσας Βεατρίκης, η οποία έλαβε χώρα στις 30 Απριλίου 2013, τα παιδιά του πρίγκιπα Κωνσταντίνου και της πριγκίπισσας Λαυρεντίν έπαψαν να είναι μέλη του Βασιλικού Οίκου, αν και εξακολουθούν να είναι μέλη της βασιλικής οικογένειας.

Οικογένεια
Στις 16 Δεκεμβρίου 2000 ανακοινώθηκε επισήμως ο αρραβώνας του Πρίγκιπα Κωνσταντίνου και της Λαυρεντίν Μπρίνκχορστ. Ο πολιτικός γάμος πραγματοποιήθηκε από τον Γουίμ Ντίτμαν, δήμαρχο της Χάγης, στις 17 Μαΐου 2001, ενώ ο θρησκευτικός γάμος έλαβε χώρα δύο ημέρες αργότερα, στις 19 Μαΐου, στην Εκκλησία Αγίου Ιακώβου. Το ζευγάρι απέκτησε μαζί τρία παιδιά:
 Ελοΐζα γενν. 2002, κόμισσα της Οράγγης-Νάσσαου.
 Νικόλαο Κασίμιρο γενν. 2004, κόμη της Οράγγης-Νάσσαου.
 Ελεονώρα γενν. 2006, κόμισσα της Οράγγης-Νάσσαου.

Τίτλοι
11 Οκτωβρίου 1969 - μέχρι σήμερα: Η Βασιλική Υψηλότητα Πρίγκιπας Κωνσταντίνος της Ολλανδίας, Πρίγκιπας της Οράγγης-Νάσσαου, Κος. βαν Άμσμπερκ

Τιμητικές διακρίσεις
 Ολλανδικές 
 : Ιππότης Μεγαλόσταυρου του Τάγματος του Ολλανδικού ΛιονταριούBelga Pictures, Victoria of Sweden's wedding, Constantijn & Laurentien 
 : Ιππότης του Τάγματος του Χρυσού Λιονταριού του Οίκου του Νάσσαου (από τη γέννηση)
: Μετάλλιο Βασίλισσα Βεατρίκη (30 Απριλίου 1980)
: Βασιλικό Μετάλλιο Γάμου 2002 (2 Φεβρουαρίου 2002)
: Μετάλλιο Βασιλιάς Γουλιέλμος Αλέξανδρος (30 Απριλίου 2013)

 Ξένες 
 : Μεγαλόσταυρος του Τάγματος του Στέμματος (20 Ιουνίου 2006)PPE group photo
 : Μεγάλο Κορδόνι του Ανώτατου Τάγματος της Αναγέννησης (30 Οκτωβρίου 2006)PPE Agency, Group photo
  / : Ιππότης του Χρυσού Λιονταριού του Οίκου του Νάσσαου (από τη γέννηση)

Παραπομπές

 Εξωτερικοί σύνδεσμοι 
Official page created by the Dutch Royal House (English version)

|-

Κατηγορία:Οίκος της Οράγγης-Νάσσαου